Държавен вестник, бр. 77, 2012 г., стр. 13

БРОЙ  77	
Д Ъ Р Ж А В Е Н  В Е С Т Н И К 	
СТР.  13  
(7) При отказ на проверявания да се под­
ложи на проверка с техническо средство се 
приема, че е установена употреба на алкохол с 
концентрация над пределно допустимата норма.
Чл. 7. Лекарят или медицинският специа­
лист е длъжен да се увери в самоличността на 
изследваното лице чрез съответен документ за 
самоличност.
Чл. 8. При явяване на член на екипажа за 
медицинско изследване в амбулаторния журнал 
на лечебното заведение се вписват датата и 
часът на явяване, номерът и датата на издаване 
на талона за медицинско изследване, часът на 
вземане на пробата на кръв, а след изпраща­
нето им в химическата лаборатория – и датата 
на изпращането.
Чл. 9. (1) При освидетелстване лекарят 
описва поведението, общото психично и со­
матично състояние на лицето, поведенческите 
реакции, степента на съзнанието, ориентацията, 
паметта, както и абстинентните прояви, когато 
има такива.
(2) Резултатът от освидетелстването, събра­
ните анамнестични и клинико-диагностични 
данни, доказващи заболявания (диабет, епи­
лепсия и др.) и приетите от члена на екипажа 
лекарствени продукти през последните 24 часа 
се вписват в протокол за медицинско изследване 
(приложение № 2).
Чл. 10. (1) След медицинското освидетел­
стване се взема кръв за химическо изследване.
(2) При изследване на употребата на алкохол 
се вземат по 10 мл кръв, а за друго упойващо 
вещество – 40 мл кръв.
Чл. 11. (1) Кръв за изследване се взема след 
дезинфекция с едно на хиляда воден разтвор 
от сублимат.
(2) Дезинфекция не се извършва с разтвори, 
съдържащи летливи вещества, като спирт, йод, 
йод-бензин, ацетон, етер, хлороформ и др.
Чл. 12. (1) Пробите от кръв се вземат с 
вакутейнери, в които в зависимост от необхо­
димостта фабрично е поставена съответната 
доза натриев флуорид.
(2) На етикета на вакутейнера четливо се 
написват собственото, бащиното и фамилното 
име на изследваното лице, датата и часът на 
вземане на пробата.
Чл. 13. Пробите за кръв се съхраняват от 
момента на вземането до изпращането им в 
лабораторията при температура +4 °С.
Чл. 14. (1) Изследването на пробите се из­
вършва по газхроматографския метод и/или 
по метода на Видмарк.
(2) Анализите се извършват най-малко дву­
кратно, като резултатите в отчетената крайна 
концентрация не трябва да се различават с 
повече от 0,2 на хиляда.
Чл. 15. Химическото изследване на пробите 
кръв и изчисленията на резултатите се извърш­
ват под ръководството на химик или лекар с 
призната медицинска специалност „Клинична 
лаборатория“. Резултатите от изследването се 
отразяват в протокол за химическа експертиза 
(приложение № 3).
Чл. 16. Резултатите от химическото изслед­
ване се вписват в лабораторна книга, като се 
отбелязват:
1. датата и часът на получаване на пробите;
2. начинът на затваряне и опаковане;
3. количеството и видът на съдържанието;
4. надписът на етикета;
5. кой и откъде изпраща пробите;
6. датата и часът на химическото изследване;
7. резултатът от химическото изследване и 
методиката, по която е проведено.
Чл. 17. След химическото изследване про­
бите кръв се съхраняват в химическите лабо­
ратории до 3 месеца при температура +4 °С.
Чл. 18. (1) Резултатът от медицинското из­
следване се изпраща от съответното лечебно 
заведение в тридневен срок от датата на изгот­
вянето на кръвната проба в съответната тери­
ториална дирекция „Морска администрация“, 
посочена в талона за медицинско изследване.
(2) В тридневен срок от получаването на 
резултата от медицинското изследване и на 
пробата кръв административнонаказващият 
орган може да поиска повторно извършване 
на изследването.
(3) В седемдневен срок от връчването на 
наказателното постановление изследваното 
морско лице може да поиска за своя сметка 
повторно извършване на изследването.
Допълнителна разпоредба
§ 1. По смисъла на наредбата „друго упой­
ващо вещество“ е вещество, определено в § 1, 
т. 9 от Закона за контрол върху наркотичните 
вещества и прекурсорите.
Заключителни разпоредби
§ 2. Наредбата се издава на основание 
чл. 375, ал. 4 от Кодекса на търговското ко­
рабоплаване.
§ 3. За всички констатирани нарушения, 
свързани с употребата на алкохол и други 
упойващи вещества, нарушителите се наказват 
съгласно чл. 375, ал. 1, 2 и 3 от Кодекса за 
търговското корабоплаване.
Министър: 
Ивайло Московски
Приложение № 1
към чл. 6, ал. 4
ТАЛОН
за медицинско изследване
Подписаният: …………………………………………………....
на длъжност: …………………………………………………………..
гр. ……………………………….., извърших проверка за 
алкохол или друго упойващо вещество (ненужното 
се зачерква) на морското лице: ………...................
...………….....................................................................